OpenLLM-France/wikimedia huggingface dataset:
# Fórnols de Cadí

* Per a altres significats, vegeu «Fórnols».
Fórnols o Fórnols de Cadí, és un poble del municipi de la Vansa i Fórnols (Alt Urgell), situat a 1.285 metres d'altitud damunt el vessant dret de la vall de la Vansa (o també Lavansa). Les cases tenen teulades amb doble vessant, balconades de fusta a la façana i eixides amb arcs als darreres. Són agrupades entorn de l'església parroquial de Sant Climent.
Aquesta església, reconstruïda en època moderna (conserva encara un dels murs romànics), té un campanar de torre sobre un angle de la façana; aquesta té un portal adovellat i un ull de bou a sobre. S'hi conserva una còpia moderna d'una imatge romànica i un fragment d'un retaule gòtic dedicat a sant Climent.
Al poble hi ha la capella del Roser, barroca, i no gaire lluny, restes de l'antic castell de Fórnols. Hom celebra la festa major el tercer diumenge de novembre per Sant Climent i pel juliol la festa de Sant Jaume.
El lloc era de la senyoria del capítol de la Seu d'Urgell. Fou municipi independent fins al 1973. L'antic terme comprenia, a més, els pobles d'Adraén i de Cornellana i l'ermita de Sant Salvador d'Adraén.
Joan Coromines creu que el nom de Fórnols ve de la forma llatina furnulos, diminutiu plural de "forn", aplicat potser a coves en forma de forn, més que no pas a veritables forns.
# Diego Suárez

* Aquest article tracta sobre el navegant portuguès. Si cerqueu la ciutat a l'extrem nord de Madagascar, vegeu «Antsiranana».
Diego Suárez fou un pirata i navegant portuguès del segle xvi. El 1543, Martim Afonso de Sousa, governador de l'Índia Portuguesa, preocupat pel seu germà Pero Lópes de Sousa, del que havia sabut que havia naufragat el 1540 al nord de Madagascar, va enviar-lo al seu rescat, va fondejar a la badia que ara du el seu nom, i va tornar a l'Índia amb una càrrega de plata i esclaus però sense notícies de Sousa.

## Referències

* ↑ Pierre Van Den Boogaerde, Shipwrecks of Madagascar, p.40 (anglès)
# Cúpula triangular

En geometria, la cúpula triangular es pot construir tallant per la meitat un cuboctàedre. És un dels noranta-dos sòlids de Johnson (J₃). Té simetria C$_{3v}$.
Els 92 sòlids de Johnson van ser descrits 1966 per Norman Johnson i els va numerar. No va demostrar que no n'existia més que 92, però va conjecturar que no n'hi havia d'altres. Victor Zalgaller el 1969 va demostrar que la llista de Johnson era completa. S'utilitzen els noms i l'ordre donats per Johnson, i se'ls nota J$_{xx}$ on xx és el nombre donat per Jonson.

## Fórmules

Fórmules de l'altura ($H$), àrea ($A$) i volum ($V$) de la cúpula triangular amb cares regulars (sòlid de Johnson) i arestes de longitud $L$:
    $H=L\cdot {\frac {\sqrt {6}}{3}}\approx L\cdot 0.8164965809$
    $A=L^{2}\cdot \left(3+{\frac {5{\sqrt {3}}}{2}}\right)\approx L^{2}\cdot 7.330127019$
    $V=L^{3}\cdot {\frac {5{\sqrt {2}}}{6}}\approx L^{3}\cdot 1.178511302$

## Referències

* ↑ Sapiña, R. «Àrea i volum de la cúpula triangular o sòlid de Johnson J₃» (en castellà). Problemas y ecuaciones. ISSN: 2659-9899 [Consulta: 8 setembre 2020].
* Norman W. Johnson, "Convex Solids with Regular Faces", Canadian Journal of Mathematics, 18, 1966, pages 169–200. Conté l'enumeració original dels 92 sòlids i la conjectura que no n'hi ha d'altres.
* Victor A. Zalgaller, "Convex Polyhedra with Regular Faces", 1969 : primera demostració d'aquesta conjectura.
* Eric W. Weisstein. Johnson Solid : cada sòlid amb el seu desenvolupament

## Vegeu també

* Políedre arquimedià
* Políedre de Catalan
* Políedre regular
* Sòlid platònic

## Enllaços externs

* Weistein, Eric W., Triangular cupola cúpula triangular a MathWorld. (anglès)
* Weistein, Eric W., Johnson solid Sòlid s de Johnson a MathWorld. (anglès)
# Estadi Olímpic de Qinhuangdao

L'Estadi Olímpic de Qinhuangdao és un estadi de futbol de Qinhuangdao (Xina). Va ser una de les seus del torneig de futbol dels Jocs Olímpics de 2008. Té una capacitat de 33.500 espectadors.
# Fahrudin Jusufi

Fahrudin Jusufi (serbi: Фахрудин Јусуфи) (Zlipotok, 8 de desembre de 1939 - Hamburg, 9 d'agost de 2019) va ser un futbolista kosovar de la dècada de 1960, de l'ètnia dels gorani.
Fou 55 cops internacional amb la selecció iugoslava, amb la que guanyà la medalla d'or als Jocs Olímpics de 1960.
Pel que fa a clubs, defensà els colors de FK Partizan, Eintracht Frankfurt, Germania Wiesbaden i FC Dornbirn. Amb el Partizan fou finalista de la Copa d'Europa el 1966.

## Palmarès
### FK Partizan

* Lliga iugoslava de futbol: 1960-61, 1961-62, 1962-63, 1964-65

### Eintracht Frankfurt

* Copa Intertoto de la UEFA: 1966-67

## Referències

* ↑ «Goranac sam. Ako to uopšte nekog i interesuje.» (en serbo-croatian). Tempo, 16-10-1991, p. 14.
* ↑ «Jusufi, Fahrudin» (en alemany). kicker.de. [Consulta: 19 febrer 2012].
* ↑ Perfil a reprezentacija.rs
* ↑ «Season 1965-66 and squad details». europeancuphistory.com. [Consulta: 4 juliol 2012].
* ↑ Fahrudin Jusufi Fitxa a Fussballdaten
* ↑ Fahrudin Jusufi at Eintracht Frankfurt archives (alemany)
* ↑ Fahrudin Jusufi a worldfootball.net
# Cossútia

Cossútia és el nom dels següents personatges:
* Gens Cossútia, família romana
* Cossútia, dama romana.
# Grimpa-soques tirà

El grimpa-soques tirà (Dendrocincla tyrannina) és una espècie d'ocell de la família dels furnàrids (Furnariidae) que habita localment la selva humida de Colòmbia, oest de Veneçuela, oest i nord-est de l'Equador i est del Perú.
# George Everest

El coronel Sir George Everest (Gwerndale, Gal·les, 4 de juliol de 1790 – Londres, 1 de desembre de 1866) fou un geògraf i topògraf gal·lès, responsable general de la topografia de l'Índia des de 1830 fins a 1843.
Fou responsable de completar l'estudi topogràfic del subcontinent indi, des del sud de l'Índia fins al Nepal, a l'extrem septentrional, una distància aproximada de 2.400 quilòmetres. El treball el va començar amb William Lambton el 1806 i fou finalitzat després de diverses dècades.
La muntanya de l'Everest fou batejada així per Andrew Waugh, l'agrimensor general britànic de l'Índia, en honor del seu predecessor George Everest.

## Referències

* ↑ «George Everest». Gran Enciclopèdia Catalana. Barcelona: Grup Enciclopèdia Catalana.
# Dobrúixine

Dobrúixine (en (ucraïnès): Добрушине) és un poble de la República Autònoma de Crimea a Ucraïna, que el 2014 tenia 1.213 habitants. Pertany al districte rural de Saki. Fins al 1948 la vila es deia Ibraïm-Bai.

## Referències

* ↑ «Приказ Минкомсвязи России «О внесении изменений в Российскую систему и план нумерации, утверждённые приказом Министерства информационных технологий и связи Российской Федерации от 17.11.2006 № 142»». Минкомсвязь России. Arxivat de l'original el 2017-07-05. [Consulta: 24 juliol 2016].
* ↑ «Новые телефонные коды городов Крыма». Крымтелеком. Arxivat de l'original el 2016-05-06. [Consulta: 24 juliol 2016].
# Deutsche Welle

Deutsche Welle, DW (en alemany, Ona Alemanya) és la ràdio i televisió pública d'Alemanya que emeten a l'exterior. Ofereix informació en més de 30 idiomes sobre Alemanya i la Unió Europea. Té els estudis de televisió a Berlín, els estudis radiofònics a Bonn i també és present a Internet.

## Història

* 1924, fundació de la Deutsche Welle GmbH, a Berlín
* 1953, Deutsche Welle torna a reprendre la seva activitat després de la Segona Guerra Mundial
* 1955, inicia la seva producció en anglès, francès, castellà i portuguès
* 1990, incorpora les instal·lacions que fins llavors pertanyien a Ràdio Berlín Internacional.

## Enllaços externs

* Lloc web oficial de Deutsche Welle en anglès
** en castellà
** en alemany
# Escala Ringelmann

L'escala Ringlelmann és una escala per mesurar la densitat aparent del fum. Va ser desenvolupada per Maximilien Ringelmann de "La Station d'Essais de Machines" a París el 1888. Té 5 nivells de densitat que provenen d'una xarxa de línies negres sobre una superfície blanca que, si es mira a distància, es fon en tonalitats de color gris conegudes. No existeix un model definitiu, sinó que el professor Ringelmann va proporcionar les següents especificacions: el nivell 0 de fum es representa amb el color blanc, del nivell 1 al 4 amb xarxes quadrades dibuixades amb linees de 1 mm, 2.3 mm, 3.7 mm i 5.5 mm de gruix, i finalment el nivell 5 és totalment negre. El U.S. Bureau of Mines va publicar una versió popular a la circular 8333 de 1967. La versió estàndard anglesa (BS2742:1969) altera les especificacions de Ringelmann i ens mostra una gràfica similar, en paper i tinta modern.
Els resultats obtinguts tenen unes limitacions definides. La foscor aparent d'un fum depèn de la concentració de la matèria en partícules en l'efluent, la mida de les partícules, la profunditat de la columna de fum visible, i les condicions de llum natural com ara la direcció del sol relativa a l'observador, mentre que la precisió del mateix gràfic depèn de la blancor del paper i la negror de la tinta utilitzada.
A la pràctica l'observador mira i compara el fum que emet la xemeneia amb les tonalitats de la gràfica, apuntant el nombre més proper a la tonalitat corresponent. Una xemeneia sense emissions correspondria al nombre 0, mentre que un fum 100 per cent negre correspondria al nombre 5.

## Enllaços externs

* U. S. Bureau of Mines Version of the Ringelmann Chart
* A version from the Solid Fuel Technology Institute Arxivat 2020-03-25 a Wayback Machine.
# Fahrwangen

Fahrwangen és un municipi del cantó d'Argòvia (Suïssa), situat al districte de Lenzburg.

## Enllaços externs

* Fahrwangen en Alemany, Francès o Italià al Diccionari històric de Suïssa.
* Web oficial del municipi
# Fortalesa de Dihistan

La fortalesa de Dihistan era una ribat (plaça forta de frontera) a l'històric districte de Dihistan, al nord-est de l'Iran. Disposava d'una important mesquita i un notable mercat. Barthold pensa que fou la capital del districte al segle xii
El fundador hauria estat el rei part arsàcida Narsahe o Arsaces I però els musulmans l'atribuïen al sassànida Kobad I fill de Peroz I (Firuz). Al segle x fou fortalesa de frontera contra els turcmans pagans i segons Hamd Allah encara conservava aquesta condició al segle xiv, tot i que en aquesta època els turcs ja eren en gran majoria musulmans.
Minorski associa aquesta fortalesa a la clàssica Λάαι. Les seves ruïnes, testimoniades per una inscripció del segle xiii, s'anomenen Mashhad-i Misriyan.

## Notes i referències

* ↑ Barthold, Turkestan
* ↑ Marquart, Eranshahr
* ↑ Hamd Allah Mustawfi, a Nusha, 1915, traduïda el 1919
# Graham (Carolina del Nord)

Graham és una població dels Estats Units a l'estat de Carolina del Nord. Segons el cens del 2008 tenia 14.533 habitants.

## Demografia

Segons el cens del 2000, Graham tenia 12.833 habitants, 5.241 habitatges i 3.385 famílies. La densitat de població era de 609,5 habitants per km².
Dels 5.241 habitatges en un 29,9% hi vivien nens de menys de 18 anys, en un 44% hi vivien parelles casades, en un 16,2% dones solteres, i en un 35,4% no eren unitats familiars. En el 30,1% dels habitatges hi vivien persones soles l'11,8% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,37 i el nombre mitjà de persones que vivien en cada família era de 2,91.
Per edats la població es repartia de la següent manera: un 24% tenia menys de 18 anys, un 9,9% entre 18 i 24, un 31,8% entre 25 i 44, un 20,1% de 45 a 60 i un 14,1% 65 anys o més.
L'edat mediana era de 34 anys. Per cada 100 dones de 18 o més anys hi havia 86,4 homes.
La renda mediana per habitatge era de 35.706 $ i la renda mediana per família de 40.769 $. Els homes tenien una renda mediana de 27.844 $ mentre que les dones 22.163 $. La renda per capita de la població era de 17.865 $. Entorn de l'11,9% de les famílies i el 14,9% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Graham». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 9 agost 2010].
* ↑ «Geographic Comparison Table- Graham». American Fact Finder. Oficina del Cens dels Estats Units, 12-01-2010. Arxivat de l'original el 2010-08-20. [Consulta: 9 agost 2010].
# George Engleheart

George Engleheart (1750–1829) va ser un dels pintors més destacats de retrats en miniatura a l'Anglaterra del segle XVIII-XIX, contemporani de Richard Cosway, John Smart, William Wood i Richard Crosse.

## Galeria

* George Engleheart - Portrait of Unknown Woman - circa 1775 - Victoria & Albert Museum
* George Engleheart - Portrait of Unknown Woman - circa 1780 - Frame with bracelet fitting - Victoria & Albert Museum
* George Engleheart - Portrait of Unknown Man - circa 1800 - Signed with cursive 'E' on obverse - Victoria & Albert Museum
* George Engleheart - Portrait of Unknown Woman - Signed with cursive 'E' and dated 1804 on obverse - Victoria & Albert Museum
* George Engleheart - Portrait of Colonel Cuppage - Dated 1806 - Signed with cursive 'E' on obverse - Victoria & Albert Museum

## Referències

* ↑ «Portrait John Dyer Collier». Paintings & Drawings. Victoria and Albert Museum. [Consulta: 14 octubre 2007].
# Dissociació química

Una dissociació és una reacció química per la qual un compost químic es transforma en dues o més substàncies més simples, elementals o no.
Exemples:

## Dissociació en elements

El iodur d'hidrogen, es dissocia donant els elements dels quals està format hidrogen i iode:
$2\,HI_{(g)}\rightarrow H_{2(g)}+I_{2(s)}$

## Dissociació en altres composts

El clorur d'amoni, es dissocia donant clorur d'hidrogen i amoníac:
$NH_{4}Cl_{(s)}\rightarrow HCl_{(g)}+NH_{3(g)}$

## Dissociació en ions

El bromur de sodi es dissocia dins d'aigua en cations sodi i anions bromur:
$NaBr_{(s)}\rightarrow Na_{(aq)}^{+}+Br_{(aq)}^{-}$

## Referències

* ↑ «Dissociació química». Gran Enciclopèdia Catalana. Barcelona: Grup Enciclopèdia Catalana.
# Escala Mel

L' escala Mel (del mot melodia) és una escala perceptiva d'altura que els oients consideren iguals en distància entre si. El punt de referència entre aquesta escala i la mesura de freqüència normal es defineix assignant un to perceptiu de 1000 mels a un to de 1000 Hz, 40 dB per sobre del llindar de l'oient. Per sobre d'uns 500 Hz, els intervals cada cop més grans són jutjats pels oients per produir increments de to iguals.
Una fórmula popular per convertir f hertz en m mels és:
$m=2595\log _{10}\left(1+{\frac {f}{700}}\right)$

## Referències

* ↑ Stevens, Stanley Smith; Volkmann; John; Newman, Edwin B. «Còpia arxivada». Journal of the Acoustical Society of America, 8, 3, 1937, pàg. 185–190. Arxivat de l'original el 2013-04-14. Bibcode: 1937ASAJ....8..185S. DOI: 10.1121/1.1915893 [Consulta: 1r juliol 2022].Arxivat 2013-04-14 at Archive.is
* ↑ Douglas O'Shaughnessy. Speech communication: human and machine. Addison-Wesley, 1987, p. 150. ISBN 978-0-201-16520-3.
# Fiorenza II Sanudo

Fiorenza II Sanudo (? - 1437) fou duquessa de Naxos el 1383 i nominalment fins a la seva mort.
Era filla de Marco Sanudo, al seu torn fill (tercer) del duc Guillem I Sanudo. El 1383 en un cop d'estat del senyor de Milos, Francesc I Crispo, el duc Nicolau III dalle Carceri fou assassinat; Francesc era casat amb Fiorenza i va acceptar la successió en nom de la seva dona. Els drets de les hereves legítimes, Maria i Elisabet Sanudo, filles de Fiorenza I Sanudo foren ignorats; la primera fou expulsada d'Andros, es va haver de conformar amb Paros i Antiparos i encara casant-se amb Gaspar di Sommaripa (però finalment va rebre un terç d'Eubea de Venècia). Elisabet fou promesa amb Jaume I Crispo, fill de Francesc I i de Fiorenza. Va quedar vídua el 1397 però el seu fill Jaume va agafar la direcció dels afers. Va morir el 1437.

## Referències

* Genealogia
# Gabriel Hargues

Gabriel Hargues (Tarnòs, 20 d'abril de 1904 - Baiona, 7 de juliol de 1982) va ser un ciclista francès, que fou professional entre 1930 i 1938.

## Palmarès

* 1932
** 2n al Gran Premi República
* 1933
** 1r al Bordeus-Tolosa-Bordeus
* 1935
** 1r al Circuit del Bearn
** 2n al Circuit de la Vienne

### Resultats al Tour de França

* 1931. Exclòs (2a etapa)

## Enllaços externs

* Fitxa a sitiodeciclismo.net
* Fitxa a museociclismo.it
* Fitxa a cyclebase.nl
# Gudea

Gudea (en sumeri 𒅗𒌤𒀀 gu.de.a) va ser ensi (governant) de Lagaix entre els anys 2144 aC i 2124 aC. Va succeir el seu sogre Urbaba, i és per això que se'l considera un usurpador. Abans del seu regnat, els reis de Lagaix només tenien el títol d'ensi, però Gudea es va fer dir "déu de Lagaix", almenys una vegada.
De Gudea, consta el domini sobre Lagaix, Girsu, que probablement va ser la capital del regne de Lagaix, Ur, Eridu, Nippur, Adab, Uruk i Badtibira. Segons un document mutilat però intel·ligible, el seu territori abastava uns 1600 km$^2$, on hi havia disset "ciutats principals" i vuit "capitals de partit", a més de poblets i petites poblacions camperoles, de les que es coneix el nom d'almenys unes quaranta. Es fa esment d'una expedició als regnes d'Elam (Susa) i d'Anshan, però sembla que va ser una expedició de càstig per una expedició anterior elamita, més que no de conquesta. Es creu que Gudea va ser, doncs, un rei relativament pacífic, que buscava més el comerç que la dominació.
Va comerciar amb Dilmun, Melukhkha i Magan i un país de nom Gubin, que se suposa que és Djebel al-Akhdar, al fons del Golf d'Oman. Uns altres llocs on va arribar el comerç de Lagaix van ser: la regió muntanyosa de Bakhtiar, Adamdun, Aratta, Kimash, Kalagad (al nord de Djebel al-Hamrin), Magda i Barme (a l'entorn de Kirkuk), de les regions de l'Eufrates mitjà i Síria, de Basalla o Basar, i de la veïna Tidan, d'Urshu, d'Ebla a l'alt Eufrates; del Taure, de Menua, de Khakhkhum, i de la muntanya Uringeraz (cap a la zona del Taure).
Consten, en el seu regnat, la construcció de canals, sistemes de reg, obres de sanejament, obres d'urbanisme, construcció de santuaris i fabricació d'objectes d'art. Uns poemes esmenten la reconstrucció i la inauguració del santuari d'Eninnu al déu nacional Ningirsu. La prosperitat va continuar amb els reis Ur-Ningirsu i Pirigme, que el van succeir.

## Referències

* ↑ Noms dels anys de regnat
* ↑ Cassin, Elena (et al.) (comp.). Los imperios del Antiguo Oriente I: del paleolítico a la mitad del segundo milenio. Madrid: Siglo XXI, 1979, p. 97-99. ISBN 8432300411.

## Bibliografia

* Edzard, Dietz Otto. (1997). Gudea and His Dynasty. University of Toronto Press Incorporated. Toronto, Buffalo, London.
* Frayne, Douglas R. (1993). Sargonic and Gutian Periods. University of Toronto Press Incorporated. Toronto, Buffalo, London.
* Black, J.A.; Cunningham, G., Fluckiger-Hawker, E, Robson, E., i Zólyomi, G. (1998-). "The Electronic Text Corpus of Sumerian Literature.". Oxford, a www-etcsl.orient.ox.ac.uk Arxivat 2008-12-10 a Wayback Machine.
* F. Johansen, "Statues of Gudea, ancient and modern". Mesopotamia 6, 1978.
* A. Parrot, Tello, Vingt campagnes des fouilles (1877-1933). (París, 1948).
* H. Steible, "Versuch einer Chronologie der Statuen des Gudea von Lagas". Mitteilungen der Deutschen Orient-Gesellschaft 126 (1994), 81-104.

## Vegeu també

* Estàtua sedent del príncep Gudea
* Cap de Gudea
# GNF

GNF té els següents significats:
* Lliga marroquina de futbol (del seu nom en francès Groupement National de Football), màxima competició de futbol del Marroc
* GNF també és el codi ISO 4217 del franc guineà, moneda oficial de la República de Guinea
Viccionari
# Dorsal Pacífic-Farallon

La dorsal Pacífic-Farallon és una dorsal oceànica extinta que existí entre la placa tectònica del Pacífic i la de Farallon a l'oceà Pacífic durant el període Terciari. La dorsal s'estenia en sentit nord i sud. Fa 60 milions d'anys aproximadament, és possible que s'estengués 10.000 km. Les restes de la dorsal Pacífic-Farallon inclouen la dorsal de l'Explorador, la de Gorda, la de Juan de Fuca i la del Pacífic Oriental.

## Referències

* ↑ The Solid Earth
# Districte de Gjirokastër

Gjirokastër és un dels 36 districtes que formen Albània. La seva capital és Gjirokastra (en albanès Gjirokastër).
Està situat al sud del país i té una població de 56.000 habitants (dades de 2004) i una extensió de 1.137 km². Inclou un nombre important de ciutadans procedents de Grècia, degut a la seva proximitat.
Juntament amb els districtes de Permët i Tepelenë forma el comtat de Gjirokastër.
# Evendale

Evendale és una població dels Estats Units a l'estat d'Ohio. Segons el cens del 2000 tenia 3.090 habitants.

## Demografia

Segons el cens del 2000, Evendale tenia 3.090 habitants, 1.062 habitatges, i 921 famílies. La densitat de població era de 250,1 habitants/km².
Dels 1.062 habitatges en un 39,5% hi vivien nens de menys de 18 anys, en un 81,5% hi vivien parelles casades, en un 4% dones solteres, i en un 13,2% no eren unitats familiars. En l'11,3% dels habitatges hi vivien persones soles el 4,6% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,91 i el nombre mitjà de persones que vivien en cada família era de 3,16.
Per edats la població es repartia de la següent manera: un 28,4% tenia menys de 18 anys, un 5,1% entre 18 i 24, un 20,6% entre 25 i 44, un 33,4% de 45 a 60 i un 12,5% 65 anys o més.
L'edat mediana era de 43 anys. Per cada 100 dones de 18 o més anys hi havia 99,4 homes.
La renda mediana per habitatge era de 91.052 $ i la renda mediana per família de 101.493 $. Els homes tenien una renda mediana de 75.479 $ mentre que les dones 47.647 $. La renda per capita de la població era de 41.734 $. Cap de les famílies i el 0,3% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Evendale». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 9 agost 2010].
* ↑ «Geographic Comparison Table- Evendale». American Fact Finder. Oficina del Cens dels Estats Units, 12-01-2010. Arxivat de l'original el 2010-08-20. [Consulta: 9 agost 2010].